CELEX: 32021R1952
Language: el
Date: 2021-11-10 00:00:00
Title: Κατ’ εξουσιοδότηση κανονισμός (ΕΕ) 2021/1952 της Επιτροπής της 10ης Νοεμβρίου 2021 για την τροποποίηση της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια για τις συμβάσεις προμηθειών, υπηρεσιών και έργων, και τους διαγωνισμούς μελετών (Κείμενο που παρουσιάζει ενδιαφέρον για τον ΕΟΧ)

11.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 398/23
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/1952 ΤΗΣ ΕΠΙΤΡΟΠΗΣ
         της 10ης Νοεμβρίου 2021
         για την τροποποίηση της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια για τις συμβάσεις προμηθειών, υπηρεσιών και έργων, και τους διαγωνισμούς μελετών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (1), και ιδίως το άρθρο 6 παράγραφος 5 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Με την απόφαση 2014/115/ΕΕ (2), το Συμβούλιο ενέκρινε το πρωτόκολλο τροποποίησης της συμφωνίας σχετικά με τις δημόσιες συμβάσεις (3) που συνήφθη στο πλαίσιο του Παγκόσμιου Οργανισμού Εμπορίου. Η τροποποιημένη συμφωνία σχετικά με τις δημόσιες συμβάσεις (στο εξής: συμφωνία) αποτελεί πολυμερές μέσο και στόχος της είναι το αμοιβαίο άνοιγμα των αγορών δημοσίων συμβάσεων μεταξύ των μερών της. Η συμφωνία εφαρμόζεται σε οιαδήποτε σύμβαση δημοσίων προμηθειών η αξία της οποίας φθάνει ή υπερβαίνει τα ποσά (στο εξής: κατώτατα όρια) που ορίζονται σ’ αυτήν και εκφράζονται ως ειδικά τραβηκτικά δικαιώματα.
                  
               
                     (2)
                  
                  
                     Ένας από τους στόχους της οδηγίας 2014/24/ΕΕ είναι να επιτρέψει στις αναθέτουσες αρχές που την εφαρμόζουν να συμμορφώνονται συγχρόνως και με τις υποχρεώσεις που ορίζονται στη συμφωνία. Προκειμένου να εξασφαλιστεί ότι τα κατώτατα όρια που ορίζονται στο άρθρο 4 στοιχεία α), β) και γ) της οδηγίας 2014/24/ΕΕ αντιστοιχούν στα κατώτατα όρια που καθορίζονται στη συμφωνία, είναι αναγκαίο να αναθεωρηθεί το κατώτατο όριο που καθορίζεται στην προαναφερθείσα οδηγία. Σύμφωνα με το άρθρο 6 παράγραφος 2 της οδηγίας 2014/24/ΕΕ, τα κατώτατα όρια που προβλέπονται στο άρθρο 13 της εν λόγω οδηγίας πρέπει να ευθυγραμμίζονται με τα κατώτατα όρια που καθορίζονται στο άρθρο 4 στοιχεία α) και γ) της εν λόγω οδηγίας.
                  
               
                     (3)
                  
                  
                     Σύμφωνα με το άρθρο 6 παράγραφος 1 της οδηγίας 2014/24/ΕΕ κάθε δύο έτη η Επιτροπή αναθεωρεί τα κατώτατα όρια με ισχύ από την 1η Ιανουαρίου. Κατά συνέπεια, τα κατώτατα όρια για τα έτη 2022-2023 θα πρέπει να αρχίσουν να ισχύουν από την 1η Ιανουαρίου 2022.
                  
               
                     (4)
                  
                  
                     Επομένως, θα πρέπει να τροποποιηθεί αναλόγως η οδηγία 2014/24/ΕΕ,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Η οδηγία 2014/24/ΕΕ τροποποιείται ως εξής:
            
                        1)
                     
                     
                        Το άρθρο 4 τροποποιείται ως εξής:
                        
                                    α)
                                 
                                 
                                    στο στοιχείο α), το ποσό «5 350 000 EUR» αντικαθίσταται από το ποσό «5 382 000 EUR»,
                                 
                              
                                    β)
                                 
                                 
                                    στο στοιχείο β), το ποσό «139 000 EUR» αντικαθίσταται από το ποσό «140 000 EUR»,
                                 
                              
                                    γ)
                                 
                                 
                                    στο στοιχείο γ), το ποσό «214 000 EUR» αντικαθίσταται από το ποσό «215 000 EUR»,
                                 
                              
                  
                        2)
                     
                     
                        στο άρθρο 13, το πρώτο εδάφιο τροποποιείται ως εξής:
                        
                                    α)
                                 
                                 
                                    στο στοιχείο α), το ποσό «5 350 000 EUR» αντικαθίσταται από το ποσό «5 382 000 EUR»,
                                 
                              
                                    β)
                                 
                                 
                                    στο στοιχείο β), το ποσό «214 000 EUR» αντικαθίσταται από το ποσό «215 000 EUR»,
                                 
                              
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 94 της 28.3.2014, σ. 65.
         
            (2)  Απόφαση 2014/115/ΕΕ του Συμβουλίου, της 2ας Δεκεμβρίου 2013, σχετικά με τη σύναψη του πρωτοκόλλου τροποποίησης της συμφωνίας για τις δημόσιες συμβάσεις (ΕΕ L 68 της 7.3.2014, σ. 1).
         
            (3)  ΕΕ L 68 της 7.3.2014, σ. 2.